पहला समूह बहुत कम उम्र के बच्चों का था, जिन्हें प्रशिक्षित करने का सबसे कठिन दायित्व रायगढ़ इप्टा की अपर्णा को सौंपा गया, जो बच्चों के साथ काम करने के लिये थियेटर के प्रति अपने जुनून के कारण स्वतःस्फूर्त यहाँ आई थीं। एक मकसद एनएसडी की पृष्ठभूमि वाले निर्देशक के साथ कुछ सीखना भी था, पर पुंजप्रकाश इस मामले में बहुत गंभीर दिखाई नहीं दिये। दूसरा समूह बालिकाओं का था, जिन्हें लेकर एक प्रायोगिक प्रस्तुति की जानी थी।